

**ELŐTERJESZTÉS**

**Eger MJV Önkormányzata Közgyűlése Városi Pénzügyi és Ügyrendi Bizottsága jóváhagyó döntésével hatályba lépő szerződésekről**

**KIEGÉSZÍTÉS**

***Tisztelt Bizottság!***

Eger Megyei Jogú Város Önkormányzata Közgyűlésének az Önkormányzat 2024. évi költségvetéséről, módosításának és végrehajtásának rendjéről szóló 2/2024. (II. 26.) önkormányzati rendelete 14. § (7) bekezdése értelmében az Önkormányzat vagy a Polgármesteri Hivatal által kötendő, tárgyéven belül összesen **nettó 500.000,- Ft** összeget meghaladó, vagy **30 napnál hosszabb** időtartamra kötött szerződések, továbbá a **megbízási szerződések**, és az egyedileg nettó 500.000,- Ft összeget meghaladó, szerződéskötéssel nem járó **megrendelések** hatályba lépésének feltétele a Városi Pénzügyi és Ügyrendi Bizottság jóváhagyó döntése, kivéve az önkormányzat költségvetésében nevesített szerződő féllel kötendő szerződések, illetve a meghozott közgyűlési határozatok végrehajtását szolgáló, a határozatban nevesített szerződő féllel kötendő szerződések.

A Hivatal előkészítette a szerződéseket és az ezeket bemutató előterjesztés kiegészítést.

**Kérem a Tisztelt Bizottságot, hogy az előterjesztéshez érkezett KIEGÉSZÍTÉS-t is tárgyalja meg és döntésével támogassa a szerződések hatályba lépését.**

Eger, 2024. július 31.

**Földvári Győző s.k.**

**Városi Pénzügyi és Ügyrendi Bizottság elnöke**

**Bizottsági döntés:**

1. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megbízó) és a Patrol-Service Kft. (Megbízott) között létrejövő Megbízási szerződés jóváhagyásáról, amely szerint Megbízó megbízza a Megbízottat Eger Megyei Jogú Város Önkormányzata szervezésében megvalósuló 2024. évi augusztus 20-i állami ünnepség kapcsán ellátandó személy- és vagyonvédelmi biztosítási feladatokkal, melyet a Megbízott 20 fő vagyonőrrel, 2024. augusztus 20. napján 18.00 – 24.00 óra között teljesít, nettó 634.800 Ft + ÁFA összegű megbízási díj ellenében.

Felelős: Mirkóczki Ádám polgármester

Határidő: azonnal

2. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megbízó) és az Országos Mentőszolgálat Észak-Magyarországi Regionális Mentőszervezet (Megbízott) között létrejövő Egészségügyi tevékenység végzésére irányuló megbízási szerződés jóváhagyásáról, amely szerint Megbízó megbízza a Megbízottat 2024. 08. 20. napján 19.00 órától 23.30 óráig terjedő időre az Eger állami ünnepség tűzijáték rendezvényen végzendő rendezvény egészségügyi biztosításával kapcsolatos feladatok ellátásával, 1 db esetkocsi szakmai kapacitással, előreláthatólag 191 900 Ft (0 % áfa) megbízási díj ellenében.

Felelős: Mirkóczki Ádám polgármester

Határidő: azonnal

3. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megrendelő) és a Leskovics Pirotechnika Kft. (Vállalkozó) között létrejövő Vállalkozási szerződés jóváhagyásáról, amely szerint a Vállalkozó vállalja Eger, Vár egyéb 1 helyszínen 2024. augusztus 20. napján 21.00 órakor tűzijáték lebonyolítását, 7 perc időtartamban, bruttó 1 778 ezer Ft díj ellenében.

Felelős: Mirkóczki Ádám polgármester

Határidő: azonnal

4. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megrendelő) és a VERZIÓ-2000 Kft. (Vállalkozó) között létrejövő Vállalkozási szerződés jóváhagyásáról, amely szerint a Vállalkozó elvállalja az Eger, Darvas utca 53. sz. előtt képződött üreg tömedékelési munkái elvégzését, bruttó 1 905 000 Ft díj ellenében, 2024. 08. 26. napi teljesítési véghatáridővel.

Felelős: Mirkóczki Ádám polgármester

Határidő: azonnal