

**ELŐTERJESZTÉS**

**Eger MJV Önkormányzata Közgyűlése Városi Pénzügyi és Ügyrendi Bizottsága jóváhagyó döntésével hatályba lépő szerződésekről**

***Tisztelt Bizottság!***

Eger Megyei Jogú Város Önkormányzata Közgyűlésének az Önkormányzat 2024. évi költségvetéséről, módosításának és végrehajtásának rendjéről szóló 2/2024. (II. 26.) önkormányzati rendelete 14. § (7) bekezdése értelmében az Önkormányzat vagy a Polgármesteri Hivatal által kötendő, tárgyéven belül összesen nettó 500.000,- Ft összeget meghaladó, vagy 30 napnál hosszabb időtartamra kötött szerződések, továbbá a megbízási szerződések, és az egyedileg nettó 500.000,- Ft összeget meghaladó, szerződéskötéssel nem járó megrendelések hatályba lépésének feltétele a Városi Pénzügyi és Ügyrendi Bizottság jóváhagyó döntése, kivéve az önkormányzat költségvetésében nevesített szerződő féllel kötendő szerződések, illetve a meghozott közgyűlési határozatok végrehajtását szolgáló, a határozatban nevesített szerződő féllel kötendő szerződések.

A Hivatal előkészítette azokat a szerződéseket, amelyek jóváhagyásra a Bizottság soron következő ülésére az önkormányzat érdeksérelme nélkül már nem terjeszthetők be és kéri, hogy azokat a Bizottság tárgyalja meg és jóváhagyó döntésével azok hatályba lépésének feltételét biztosítsa.

A szerződések áttekintését az 1. melléklet táblázata segíti.

A Bizottsági döntés mellékletei a döntés alapját képező szerződések.

**Kérem a Tisztelt Bizottságot, hogy tárgyalja meg és döntésével támogassa a szerződések hatályba lépését.**

Eger, 2024. július 23.

**Földvári Győző s.k.**

**Városi Pénzügyi és Ügyrendi Bizottság elnöke**

**Bizottsági döntés:**

1. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata és a G73 ROAD Kft. (Vállalkozó) között létrejövő Építési (vállalkozási) szerződés jóváhagyásáról, amely szerint az Önkormányzat megrendeli, Vállalkozó pedig elvállalja az Eger, Grőber temető előtti parkoló (hrsz.: 7406) felújítása kivitelezési munkáinak elvégzését, nettó 7.872.000.-Ft (bruttó 9.997.440.- Ft) díj ellenében, 2024. szeptember 20. teljesítési véghatáridővel.

Felelős: Mirkóczki Ádám polgármester

Határidő: azonnal

2. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata és a G73 ROAD Kft. (Vállalkozó) között létrejövő Építési (vállalkozási) szerződés jóváhagyásáról, amely szerint az Önkormányzat megrendeli, Vállalkozó pedig elvállalja az Eger, Szérűskert utca (hrsz.: 962) útfelújítás kivitelezési munkáinak elvégzését, nettó 42.031.300.-Ft (bruttó 53.379.751.- Ft) díj ellenében, 2024. szeptember 20. teljesítési véghatáridővel.

Felelős: Mirkóczki Ádám polgármester

Határidő: azonnal

3. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (eladó) és Járdán Zsolt (vevő) között létrejövő Adásvételi szerződés jóváhagyásáról, amely szerint az eladó - Eger Megyei Jogú Város Önkormányzata Közgyűlésének az Önkormányzat vagyonáról és a vagyongazdálkodásról szóló 33/2022. (XI.25.) sz. önkormányzati rendelete 30. § (1) bekezdése, 34. §, 37. § és 38. § értelmében, a 84/2024. (VII.12.) sz. Polgármesteri döntés alapján - eladja, a vevő pedig megveszi az Eger külterület 0326/3 hrsz-ú Ingatlan 1664 m2 területű „szántó” megnevezésű b. alrészletét, nettó 653.952,- Ft ellenében (áfa mentes ügylet). A vevő a vételárat a szerződés aláírásától számított 8 napon belül köteles megfizetni.

Felelős: Mirkóczki Ádám polgármester

Határidő: azonnal

4. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megbízó) és Tóth Levente (Megbízott) között létrejövő Megbízási szerződés jóváhagyásáról, amely szerint Megbízó megbízza a Megbízottat Eger Megyei Jogú Város Önkormányzata szervezésében megvalósuló 2024. évi augusztus 20-i állami ünnepség felkonferálásával és az ünnepség lebonyolításában történő közreműködéssel, 2024. augusztus 20. napján, bruttó 50 000 Ft megbízási díj ellenében.

Felelős: Mirkóczki Ádám polgármester

Határidő: azonnal

5. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megbízó) és Gulyás László (Megbízott) között létrejövő Megbízási szerződés jóváhagyásáról, amely szerint Megbízó megbízza a Megbízottat Eger Megyei Jogú Város Önkormányzata szervezésében megvalósuló 2024. évi augusztus 20-i állami ünnepségen a Modus Rézfúvós Zenekar által nyújtandó zenei szolgáltatással (Himnusz, Szózat, népzenei részlet) 2024. augusztus 20. napján, bruttó 250 000 Ft megbízási díj ellenében.

Felelős: Mirkóczki Ádám polgármester

Határidő: azonnal

6. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megbízó) és Szenátor Bisztró Kft. (Megbízott) között létrejövő Megbízási szerződés jóváhagyásáról, amely szerint Megbízó megbízza a Megbízottat Eger Megyei Jogú Város Önkormányzata szervezésében megvalósuló 2024. évi augusztus 20-i állami ünnepség 150 fős állófogadásán svédasztalos catering kitelepülés ellátásával 2024. augusztus 20. napján, bruttó 1 485 000 Ft megbízási díj ellenében.

Felelős: Mirkóczki Ádám polgármester

Határidő: azonnal

7. Eger MJV Önkormányzata Közgyűlése Városi Pénzügyi és Ügyrendi Bizottsága a Közgyűlés által átruházott hatáskörében eljárva döntött Eger Megyei Jogú Város Önkormányzata (Megrendelő) és az I LOVE RETRO 2014 Mgmt and Promotions Kft. (Szolgáltató) között létrejövő Szerződés előadóművészeti szolgáltatásra jóváhagyásáról. A szerződés tárgya: Korál zenekar/Balázs Fecó Emlékkoncert + Keresztes Ildikó + Roy 80-85 perces fellépése, 2024. augusztus 20.-án, 21:15 óra kezdettel, bruttó 2 999 740 Ft szolgáltatási díj ellenében.

Felelős: Mirkóczki Ádám polgármester

Határidő: azonnal